Valentin Ceaușescu

Valentin Ceaușescu () este un fost fizician român și fiul cel mare al lui Nicolae Ceaușescu și al Elenei Ceaușescu.

Biografie

Familie și studii 
Fiul cel mare al fostului șef de stat român, Nicolae Ceaușescu și al soției sale, Elena, Valentin Ceaușescu a urmat cursurile Școlii Petru Groza, unde a terminat studiile liceale în anul 1965. În următorii doi ani a fost student al Facultății de Fizică din București, după care a urmat și a absolvit cursurile prestigiosului Imperial College din Londra.

În 1970 s-a reîntors în țară, angajându-se la Institutul de Fizică Atomică.

În același an, la 3 iulie, s-a căsătorit cu Iordana Borilă, fiica lui Petre Borilă și a comunistei de origine evreiască Ecaterina Abraham, cu care are un fiu, Daniel Valentin, născut în 1981. Valentin și Iordana au divorțat în 1988. În 1995, Valentin Ceaușescu s-a recăsătorit. Din această a doua căsătorie, fizicianul are o fată, Alexandra, născută în 1996.

Din 2016 este pensionar și trăiește în București.

Politică 
Deși la Congresul al XIV-lea al Partidului Comunist Român Valentin Ceaușescu a fost ales membru supleant al Comitetului Central al P.C.R., el a dus o viață personală și publică foarte discretă, neimplicându-se deloc în politică.

Steaua București 
A fost simpatizant al echipei Steaua București stopând imixtiunile securității statului în viața echipei militare.

Controverse 
Este fiul biologic al soților Ceaușescu, deci nu a fost adoptat, așa cum s-a zvonit nefundamentat.

După revoluția din 1989 
După arestarea în decembrie 1989 a părinților săi, Nicolae și Elena Ceaușescu, Valentin a plecat din București, împreună cu iubita sa, viitoarea soție, și s-a ascuns la un prieten. La 25 decembrie 1989, chiar în ziua în care părinții săi au fost executați, a fost arestat și acuzat formal de subminare a economiei naționale. A fost apoi ținut în detenție la Domnești până în august 1990.

Bibliofil și colecționar de artă 
Valentin Ceaușescu este un bibliofil și colecționar de artă pasionat, care a acumulat de-a lungul a peste patru decenii și jumătate numeroase piese valoroase. După arestarea sa ilegală din 25 decembrie 1989 i s-a confiscat, de către organele de stat de atunci, o importantă parte a colecției sale de artă și cărți. După multe "bătălii" juridice, în numeroase din curțile de justiție post-decembriste, colecționarul a reușit să recupereze aproape toate piese sale, cu excepția tabloului „Natură statică cu ulcică de aramă” de Gheorghe Petrașcu, încă "sechestrat" de Muzeul Național de Artă al României, în ciuda existenței unei sentințe definitive de returnare a picturii dată de Curtea Supremă de Justiție a României din 19 aprilie 2007.

Note, referințe

Legături externe 
 Valentin Ceaușescu despre Steaua, Dinamo și amănunte în premieră despre viața lui, Cristian Otopeanu, www.dolcesport.ro
 MOȘTENITORUL SECRET AL LUI CEAUȘESCU, 27 aprilie 2009, Liviu Iolu, Evenimentul zilei
 EDITORIALUL EVZ: Căutându-l pe Ceaușescu, 27 aprilie 2009, Horia Ghibuțiu, Evenimentul zilei
 Ultimul Ceaușescu, povestea care trebuia spusă, 28 aprilie 2009, Liviu Iolu, Evenimentul zilei

 Interviuri 
 Mega-interviu cu Valentin Ceaușescu!, 30 mai 2006, Evenimentul zilei
 AP: Ceaușescu a fost prostit de sfătuitorii săi, afirmă fiul său, 23 decembrie 2009, Ana-Maria Lazăr, Adevărul
 Cristian Otopeanu, într-un dialog cu Valentin Ceaușescu: "Am unit și protejat Steaua, dar și fotbalul românesc" august 2009, Gazeta Sporturilor

Nașteri în 1948
Nașteri pe 17 februarie
Absolvenți ai Facultății de Fizică a Universității București
Absolvenți ai Universității din București
Absolvenți ai Imperial College London
Bibliofili români
Bucureșteni
Colecționari de artă români
Copii ai liderilor naționali
Valentin
Fizicieni români în viață
Institutul de Fizică Atomică
Manageri ai F.C. Steaua București
Membri ai Partidului Comunist Român